Hof beslis oor Baaise onnie wat van seksdade met jong tiener aangekla is
JY LEES NOU Hof beslis oor Baaise onnie wat van seksdade met jong tiener aangekla is
Foto ter illustrasie (wikimedia.org).
'n Voormalige adjunkhoof van Port Elizabeth het na bewering 'n maande lange verhouding met 'n skolier aangeknoop.
Tertius Dorfling (54), die voormalige adjunkhoof van die Hoërskool Linkside, is Vrydag in die Port Elizabeth-streekhof vrygespreek van die aanklag van verkragting teen hom. Die gebrek aan bewyse en die swak gehalte van die klaagster se getuienis word as redes vir die uitspraak genoem.
Hoewel die landdros saamgestem het dat die talle Facebook- en teksboodskappe tussen Dorfling en die meisie op meer as bloot 'n onderwyser-leerderverhouding dui, is daar geen bewyse dat sy ooit verkrag is nie.
Dorfling het in Februarie in die streekhof skuld ontken aan die klag wat die vrou, nou 20, teen hom maak.
Hy het in Oktober 2014 uit die onderwysdepartement bedank toe die eerste beskuldigings deur die skolier gemaak is.
Die donkerkopvrou het aangevoer haar verhouding het as 14-jarige met die skool se adjunkhoof in 2011 begin. Sy was 'n tiener wat baie probleme gehad het en was desperaat vir aandag, het sy getuig. Dorfling het soos 'n mentor vir haar geword.